1973 és 1976 között rövid időre megszüntették az erre vonatkozó szabályt, ezekben az években mindegyik svéd induló angol nyelven énekelt. Ekkor érték el első győzelmüket, az ABBA Waterloo című dalával, de 1977-ben ismét érvénybe lépett a nyelvi szabály. Svéd nyelvű dallal 1984-ben és 1991-ben tudták megnyerni a versenyt. A nyelvhasználatot korlátozó szabályt 1999-ben véglegesen eltörölték, ebben az évben szerezték meg negyedik győzelmüket. Azóta minden évben angol nyelvű dalokkal neveztek, kivéve 2009-ben, amikor angol és francia kevert nyelvű dalt küldtek.